એનલિસ્ટ્સના મતે અમેરિકા અને ચીન વચ્ચે ટ્રેડ વોર આગળ ધપી રહ્યું છે તેને કારણે તમામ એશિયન કરન્સી પર દબાણ વધી રહ્યું છે. પરંતુ રૂપિયો વધારે નબળો પડ્યો છે. ક્રૂડ ઓઈલના વધતા ભાવ ઉપરાંત ભારતીય ઈક્વિટી માર્કેટમાં વિદેશી પોર્ટફોલિયો ઈન્વેસ્ટરો(FPI)ની મોટાપાયે વેચવાલી જોવા મળી છે જેને કારણે રૂપિયા પર દબાણ વધ્યું છે. રિઝર્વ બેન્કે ૬ જૂને રેપો રેટ વધાર્યો ત્યારથી અત્યાર સુધીમાં રૂપિયો ડોલર સામે બે ટકા જેવો નબળો પડી ગયો છે અને આ ગાળામાં એફપીઆઈએ બે અબજ ડોલર પાછા ખેંચી લીધા છે. જો એફપીઆઈનો પ્રવાહ આવો જ રહેશે તો આગામી દિવસોમાં રિઝર્વ બેન્કે એનઆરઆઈ બોન્ડ બહાર પાડવા પડે તેવી સ્થિતિ સર્જાશે.